 Gém gém gém gém! Dùm dùm dùm dùm Tìkó tìkó tìkó tìkó Gbám gbám dùm dùm.  Ùgbòrò abụọ ka òkù na-akpọ dike Ọ kpọọ ya na ndụ, ọ kpọọ ya nọnwụ Ihe emeghị nízù, o mee nọnwa Maka na isi gbàá ahọ, chaa áwọ, Nwa onye ụwa ga-azarịrị chi ya òkù.Ụzụ tụọ nili dike Ọha mmụọ na ọha mmadụ anụ ísì ozu ya Maka na ọ na-abụ ekwe kụọ Àmà agbaa.Ọ bụ gịnị na-afịọ? Oke mmiri àtáálá nudummiri Ihe mèrè na Ndịkeliọnwụ Oke mmadụ ebuláálá akwụkwọGìdì gìdì gìdì Kotìko dùm dùm dùm Chaị! íbo èzéé nobí ézè Ebubedike alaa mmụọGịnị ka a na-ekwubèdị ihe a? Chukwuemeka Ike àpàchiela anya Eze Ndikeliọnwụ ejebego obodo afụdobe Izùtè ndị mbụ na ndị ègèdè nọhà mmụọ.Ihe emee nobi eze Ọ na-abụ ézè azụ kakpụọ mma Ọ si oke òsìmìrì lọta Onye ije alakwúrúlá chi ya.Chukwuemeka bụ dike ụbụrụ nkọ Ọkaibe nọhịa edemede Ọkammụta nwere ùgwù Chaị! eze obi umeala alakpuo ụra.Ihe ala rìrì àkárịá Ma ya dịba, maka na ụwa a bụ ahịa Onye zụcha nke ya, ọ labá Chukwuemeka Ike ladị mma.Kókó kókó tìkó tìkó Dùm dùm kótì Eze, ka mkpụrụ obi gị zùrú ike udo Ụbọchị nkwọ, ka anyị zụkọọ ọzọ nọhà mmụọ Onye ijè ladị mma. 